Diari Oficial de la Generalitat Valenciana


Sumari del DOGV 3896, del 13-12-2000 (2000/9996)

Informació pública de l'alternativa tècnica del programa per al desenvolupament de l'actuació integrada al sector número 12, anomenat Riu Servol, de sòl urbanitzable no programat del Pla General d'Ordenació Urbana de Vinaròs.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3896

Data del DOGV
:   13-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9996


Organisme emissor
:   M& M Arquitectos Asociados, SL

Tipus de document
:   Anunci

Informació pública de l'alternativa tècnica del programa per al desenvolupament de l'actuació integrada al sector número 12, anomenat Riu Servol, de sòl urbanitzable no programat del Pla General d'Ordenació Urbana de Vinaròs. [2000/F9996]
  
La mercantil M&M Arquitectos Asociados, SL, ha formulat l'alternativa tècnica de programa per al desenvolupament de l'actuació integrada al sector número 12 de sòl urbanitzable no programat del pla general d'ordenació urbana, anomenat Riu Servol, ubicat entre el carrer de Leopoldo Querol, l'avinguda de Tarragona, el marge dret del riu Servol i el passeig de Juan Ribera, constituït per la memòria justificativa i l'avantprojecte d'urbanització, programa que va acompanyat de document de planejament constituït pel pla parcial i el projecte d'homologació sectorial, la tramitació del qual ha sigut instada per la via notarial prevista en l'article 48 de la Llei 6/1994, de 24 de novembre, Reguladora de l'Activitat Urbanística.
  
En compliment del que s'estableix en l'article 48 de la Llei Reguladora de l'Activitat Urbanística se sotmet a informació pública la citada alternativa tècnica, així com el pla parcial i el projecte d'homologació, fent constar expressament les característiques essencials de la iniciativa.
  
Els anteriors documents tenen per objecte programar la gestió i urbanització del sector que s'anomena Riu Servol, comprés pels terrenys ubicats entre el carrer de Leopoldo Querol, el marge dret del riu Servol, l'avinguda de Tarragona i el passeig de Juan Ribera del Pla General d'Ordenació Urbana de Vinaròs.
  
L'alternativa tècnica i els documents de planejament presentats davant l'ajuntament han sigut depositats i protocol·litzats en acta per a la posterior exposició pública a la notaria territorialment competent, que és la notaria de Vinaròs, ubicada al carrer de Sant Francesc, 67-3r, codi postal 12700 i telèfon 009 57 18 19, de la qual és titular el senyor Manuel Manzanares Echeguren.
  
La documentació esmentada es troba a disposició dels interessats des de la data de publicació d'aquesta informació pública i pels terminis que estableix la Llei Reguladora de l'Activitat Urbanística. Igualment i als efectes de pertinença ha sigut depositada a l'Ajuntament de Vinaròs, amb data 27 de setembre de 2000, un exemplar per a l'exposició pública.
  
Així, se sotmeten a informació pública, de conformitat amb el que s'estableix en els articles 48.1 i 46.3 de la Llei Reguladora de l'Activitat Urbanística, els documents esmentats de la unitat d'execució pel termini de 20 dies a contar des de l'última publicació d'aquest anunci en un diari de difusió provincial i en el Diari Oficial de la Generalitat Valenciana.
  
Al període de pública exposició qualsevol interessat podrà formular al·legacions, proposicions juridicoeconòmiques en competència i alternatives tècniques a l'actuació proposada, així com podrà obtenir còpies de l'acta de la documentació protocol·litzada, o sol·licitar que li siga exhibida aquesta en l'horari d'atenció al públic del despatx de notaria.
  
Igualment, els interessats podran consultar la documentació depositada a l'Ajuntament als mateixos efectes, que són els assenyalats pels articles 46 i 48 de la Llei Reguladora de l'Activitat Urbanística, en l'horari d'atenció al públic.
  
El present anunci es publica igualment en el Butlletí Oficial de la Província de Castelló perquè valga d'anunci als propietaris desconeguts o a aquells l'adreça dels quals no constara, o constara erròniament, en el registre cadastral, de conformitat i als efectes previstos en l'article 59.4 de la Llei 30/1992, modificada per la 4/1999, de Procediment Administratiu Comú, amb la consideració com a edicte, i que són els següents: Gutiérrez Micaela, Bautista; Sanz Beltrán, Vicente; Felip Pla, Josefa; Gómez Banasco, Ernesto; Ferrer Giner, Ramón; Sabater Miralles, Bautista; Forner Gombau, Agapita; Doménech Batalla, Ginés; Saiz de Aja Barrachina, Liduvina; Mercades Redó, M. Agustina; Torres Marmaña, Isaías; Llatser Jarque, Rafael; Corona Farcha, Agustín; Asensi Sanfeliu, José; García Salvador, Emilio; Fontanet Menguol, Caridad; Pascual Burriel, Sebastián; Gómez Caballer, Carmen; i Peris Albelda, Jeremías.
  
Als efectes legals de pertinença.